CELEX: 32016D0969
Language: hu
Date: 2016-06-15 00:00:00
Title: A Bizottság (EU) 2016/969 végrehajtási határozata (2016. június 15.) az állatbetegségek és zoonózisok felszámolását, ellenőrzését és felügyeletét célzó, az Unióval közösen finanszírozott nemzeti programok szabványos jelentési követelményeinek megállapításáról, valamint a 2014/288/EK végrehajtási határozat hatályon kívül helyezéséről (az értesítés a C(2016) 3615. számú dokumentummal történt) (EGT-vonatkozású szöveg)

17.6.2016   
               
               
                  HU
               
               
                  Az Európai Unió Hivatalos Lapja
               
               
                  L 160/94
               
            A BIZOTTSÁG (EU) 2016/969 VÉGREHAJTÁSI HATÁROZATA
      (2016. június 15.)
      az állatbetegségek és zoonózisok felszámolását, ellenőrzését és felügyeletét célzó, az Unióval közösen finanszírozott nemzeti programok szabványos jelentési követelményeinek megállapításáról, valamint a 2014/288/EK végrehajtási határozat hatályon kívül helyezéséről
      
         
            (az értesítés a C(2016) 3615. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről szóló, 2014. május 15-i 652/2014/EU európai parlamenti és tanácsi rendeletre (1) és különösen annak 36. cikke (5) bekezdésére,
      mivel:
      
                  (1)
               
               
                  A 652/2014/EU rendelet többek között az élelmiszerlánccal és az állategészségüggyel kapcsolatos kiadások kezelésére vonatkozó rendelkezéseket állapít meg, és követelményeket határoz meg az állatbetegségek és zoonózisok felszámolását, ellenőrzését és felügyeletét célzó nemzeti programok tartalmára és benyújtására vonatkozóan.
               
            
                  (2)
               
               
                  A 652/2014/EU rendelet 14. cikkének első bekezdése értelmében valamennyi jóváhagyott éves vagy többéves nemzeti program esetében a tagállamok minden év április 30. napjáig be kell nyújtaniuk a Bizottságnak egy, az előző évre vonatkozó részletes technikai és pénzügyi éves jelentést.
               
            
                  (3)
               
               
                  A 652/2014/EU rendelet 14. cikkének második bekezdése értelmében a tagállamoknak minden év augusztus 31. napjáig valamennyi jóváhagyott éves nemzeti programra időközi pénzügyi jelentést kell benyújtaniuk a Bizottságnak.
               
            
                  (4)
               
               
                  A 652/2014/EU rendelet 15. cikke értelmében a tagállamoknak minden év április 30. napjáig be kell nyújtaniuk a Bizottságnak az előző évben végrehajtott nemzeti programokra vonatkozó kifizetési kérelmeket.
               
            
                  (5)
               
               
                  A 2014/288/EU bizottsági végrehajtási határozat (2) 5. cikke értelmében a tagállamoknak a 2015. január 1-jétől végrehajtott programokra vonatkozó időközi és éves jelentéseket az interneten keresztül, a Bizottság által e célra kifejlesztett elektronikus formanyomtatványok használatával kell benyújtaniuk (kivéve az akvakulturális betegségekhez kapcsolódó programokat).
               
            
                  (6)
               
               
                  A 2014/288/EU végrehajtási határozat 4. cikke meghatározza a jelentésekben benyújtandó információkat.
               
            
                  (7)
               
               
                  Az uniós jogalkotás fejlődésével való összhang biztosítása érdekében az afrikai sertéspestissel, madárinfluenzával, kéknyelv-betegséggel, szarvasmarha-brucellózissal, bárány- és kecske brucellózissal, klasszikus sertéspestissel, veszettséggel, bizonyos baromfiállományokban előforduló szalmonellafertőzéssel, szarvasmarha-gümőkórral és szivacsos agyvelőbántalmakkal kapcsolatos állat-egészségügyi programok időközi és éves jelentéseihez (ideértve a kifizetési kérelmeket is) a Bizottság honlapján található elektronikus formanyomtatványokat kell használni. A Bizottság a Növények, Állatok, Élelmiszerek és Takarmányok Állandó Bizottságának keretében az elektronikus formanyomtatványok valamennyi szükséges módosításáról tájékoztatni fogja a tagállamokat, illetve meg fogja vitatni velük azokat. A Bizottság a felülvizsgált elektronikus formanyomtatványokat – azon kívül, hogy honlapján elérhetővé teszi – legkésőbb az adott év júniusának első hetében (időközi jelentések), illetve az adott év márciusának első hetében (éves jelentések és kifizetési kérelmek) valamennyi tagállamnak megküldi.
               
            
                  (8)
               
               
                  Más, az elektronikus formanyomtatványokban nem szereplő állatbetegségek és az akvakultúrás betegségek esetében a nem elektronikus formanyomtatványok használata a megfelelő eszköz a jelentések benyújtására, mivel az utóbbi években kevés ilyen jóváhagyott program került benyújtásra, ezért nem volt szükséges azokhoz specifikus elektronikus formanyomtatványokat készíteni.
               
            
                  (9)
               
               
                  Az egyértelműség érdekében a 2014/288/EU végrehajtási határozatot ezért hatályon kívül kell helyezni, és helyébe e határozatnak kell lépnie.
               
            
                  (10)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      Az uniós hozzájárulásra jogosult nemzeti programok afrikai sertéspestisről, madárinfluenzáról, kéknyelv-betegségről, szarvasmarha-brucellózisról, bárány- és kecske brucellózisról, klasszikus sertéspestisről, veszettségről, bizonyos baromfiállományokban előforduló szalmonellafertőzésről, szarvasmarha-gümőkórról és szivacsos agyvelőbántalmakról szóló időközi és végleges jelentéseiben (ideértve a kifizetési kérelmeket is) az e határozat I. és II. mellékletében található formanyomtatványokban előírt információkat kell tartalmazniuk.
      2. cikk
      Az 1. cikkben említett időközi és éves jelentéseket az I. és II. mellékletben meghatározott megfelelő elektronikus formanyomtatvány segítségével interneten keresztül kell benyújtani.
      3. cikk
      Az elektronikus formanyomtatványokban nem szereplő egyéb betegségekre vonatkozó jelentési formanyomtatványokat a Bizottság eseti alapon dolgozza ki és biztosítja az érintett tagállamoknak. A jelentéseket postai vagy elektronikus úton kell benyújtani.
      Az akvakultúrás betegségek éves jelentéséhez a tagállamoknak a III. mellékletben meghatározott megfelelő formanyomtatványt kell használniuk és azt postai vagy elektronikus úton kell benyújtaniuk.
      4. cikk
      A 2014/288/EU végrehajtási határozat hatályát veszti.
      5. cikk
      A 2016-tól kezdve végrehajtott programok esetében e határozat alkalmazandó az időközi és éves jelentések és a kifizetési kérelmek benyújtására.
      6. cikk
      Ennek a határozatnak a tagállamok a címzettjei.
      
         Kelt Brüsszelben, 2016. június 15-én.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 189., 2014.6.27., 1. o.
      
      
         (2)  A Bizottság 2014. május 12-i 2014/288/EU végrehajtási határozata az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló, az Unióval közösen finanszírozott nemzeti programok szabványos jelentési követelményeiről, valamint a 2008/940/EK határozat hatályon kívül helyezéséről (HL L 147., 2014.5.17., 88. o.).
      
         I. MELLÉKLET
         A 2. cikkben említett nemzeti programokról szóló időközi jelentések vázlatához és benyújtásához használandó specifikus PDF formanyomtatványok az Egészségügyi és Élelmiszer-biztonsági Főigazgatóság honlapján érhetők el:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         II. MELLÉKLET
         A 2. cikkben említett nemzeti programokról szóló éves jelentések (ideértve a kifizetési kérelmeket) vázlatához és benyújtásához használandó specifikus PDF formanyomtatványok az Egészségügyi és Élelmiszer-biztonsági Főigazgatóság honlapján érhetők el:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         III. MELLÉKLET
         
            Szabványkövetelmények a tenyésztett víziállatok betegségeinek felszámolását célzó nemzeti programok éves jelentéseinek beküldésére vonatkozóan
         
         Az érintett tenyésztett víziállatok betegségei a következőek:
         
                     —
                  
                  
                     fertőző vérképzőszervi elhalás (IHN)
                  
               
                     —
                  
                  
                     lazacok fertőző vérszegénysége (ISA)
                  
               
                     —
                  
                  
                     koi-herpeszvírusbetegség (KHV)
                  
               
                     —
                  
                  
                     pisztrángok vírusos vérfertőzése (VHS)
                  
               
                     —
                  
                  
                     
                        Marteilia refringens-fertőzés
                  
               
                     —
                  
                  
                     
                        Bonamia ostreae-fertőzés
                  
               
                     —
                  
                  
                     White spot-betegség
                  
               
            
         Szövege kép
         
            A TENYÉSZTETT VÍZIÁLLATOK BETEGSÉGEIRE VONATKOZÓ ÉVES JELENTÉSEK ÉS KIFIZETÉSI KÉRELMEK
            Tagállam:
            A végrehajtás éve:
            Betegség/zoonózis (1):
            A jelentés tartalma és felépítése:
            1. A járványügyi helyzet alakulásának leírása és értékelése, a program keretében tervezett tevékenységek technikai végrehajtása és a programok költséghatékonysága.
            2. A jóváhagyott programban kitűzött célok teljesítési szintjére vonatkozó részletek; technikai nehézségek.
            3. A fertőzésekről készített járványügyi térképek, valamint a betegségre/tevékenységekre vonatkozó egyéb releváns adatok.
            4. További járványügyi információk: járványügyi vizsgálatokkal, érintett típusokkal, vetélésekkel, vágóhídon vagy boncolás során észlelt elváltozásokkal stb. kapcsolatos információk.
            A. TECHNIKAI JELENTÉS
            1. Betegségek (a)
            1.1. Halak
            IHN
            ISA
            KHV
            VHS
            1.2. Puhatestűek
            Marteilia refringens
            Bonamia ostreae
            1.3. Rákfélék
            White spot-betegség
            (a) Betegség és szükség esetén állatfaj.
            2. A programokra vonatkozó általános információ
            2.1. Illetékes hatóság (a)
            (*)
            2.2. A programban részt vevő érdekelt felek szervezete és felügyelete (b)
            (*)
            2.3. A program időtartama
            (*)
            (a) Írja le az illetékes hatóság vagy az illetékes hatóságok szerkezetét, kötelezettségeit és hatásköreit.
            (b) Ismertesse a program felügyeletével és koordinációjával megbízott hatóságokat és a programban részt vevő különböző szereplőket.
            (1) Betegség vagy zoonózis és szükség esetén állatfaj.
         
         
            
         Szövege kép
         
            3. Az állatok vizsgálatára vonatkozó adatok
            Tagállam, zóna vagy területi egység (a)
            Betegség: Év:
            Mezőgazdasági üzem vagy puhatestű-tenyésztő terület
            Mintavételek száma
            A klinikai vizsgálatok száma
            Vízhőmérséklet a mintavételezéskor/vizsgálatkor
            Mintavételnél jelen lévő fajok
            Mintavételi fajok
            Mintavételi állatok száma (összesen és fajonként)
            A vizsgálatok száma
            A laboratóriumi vizsgálat pozitív eredményei
            A klinikai vizsgálatok pozitív eredményei
            ÖSSZESEN
            ÖSSZESEN
            (a) A jóváhagyott programban meghatározott tagállam, zóna vagy területi egység.
         
         
            
         Szövege kép
         
            4. A mezőgazdasági üzemek és tenyésztőterületek vizsgálatára vonatkozó adatok
            Betegség: Év:
            Tagállam, zóna vagy területi egység (a)
            A mezőgazdasági üzemek vagy puhatestű-tenyésztő területek száma összesen (b)
            A programban részt vevő mezőgazdasági üzemek vagy puhatestű-tenyésztő területek száma összesen
            Az ellenőrzött mezőgazdasági üzemek vagy puhatestű-tenyésztő területek száma (c)
            A pozitív eredményt adó mezőgazdasági üzemek vagy puhatestű-tenyésztő területek száma (d)
            Az új, pozitív eredményt adó mezőgazdasági üzemek vagy puhatestű-tenyésztő területek száma (e)
            A kiürített mezőgazdasági üzemek vagy puhatestű-tenyésztő területek száma
            A kiürített, pozitív eredményt adó mezőgazdasági üzemek vagy puhatestű-tenyésztő területek %-os aránya
            Az eltávolított és megsemmisített állatok száma (f)
            CÉLMUTATÓK
            A mezőgazdasági üzemek vagy puhatestű-tenyésztő területek %-os lefedettsége
            A pozitív eredményt adó mezőgazdasági üzemek vagy puhatestű-tenyésztő területek %-os aránya
            A mezőgazdasági üzemek vagy puhatestű-tenyésztő területek időszaki prevalenciája
            Az új, pozitív eredményt adó mezőgazdasági üzemek vagy puhatestű-tenyésztő területek %-os aránya
            A mezőgazdasági üzemek vagy puhatestű-tenyésztő területek incidenciája
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Összesen
            (a) A jóváhagyott programban meghatározott tagállam, zóna vagy területi egység.
            (b) A jóváhagyott programban meghatározott tagállamon, zónán vagy területi egységen belül lévő gazdaságok vagy puhatestű-tenyésztő területek száma összesen.
            (c) Az adott betegség program szerinti mezőgazdasági üzem/puhatestű-tenyésztő terület szintű ellenőrzési eszközei a mezőgazdasági üzem/puhatestű-tenyésztő terület egészségügyi státusának javítása céljára. Ebben az oszlopban a gazdaságot/puhatestű-tenyésztő területet akkor sem kell kétszer számolni, ha többször ellenőrizték.
            (d) Az időszak során legalább egy pozitív egyedet tartalmazó mezőgazdasági üzemek vagy puhatestű-tenyésztő területek, függetlenül attól, hogy hányszor ellenőrizték a mezőgazdasági üzemeket vagy a puhatestű-tenyésztő területeket. Az itt jelentett időszakot megelőzően pozitívnak talált, azonban azóta nem kiürített, kitisztított és pihentetett mezőgazdasági üzemek vagy puhatestű-tenyésztő területek is ide számítanak.
            (e) Olyan gazdaságok vagy puhatestű-tenyésztő területek, amelyek egészségügyi státusa a megelőző időszakban a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló 2006. október 24-i 2006/88/EK tanácsi irányelv (HL L 328., 2006.11.24., 14. o.) III. mellékletének A. része szerint az I. kategóriába, a II. kategóriába, a III. kategóriába vagy a IV. kategóriába esett, és amelyekben ebben az időszakban legalább egy pozitív állatot találtak.
            (f) Állatok száma × 1 000 vagy az eltávolított és megsemmisített állatok össztömege.
         
         
            
         Szövege kép
         
            B. TEVÉKENYSÉGEKRE ÉS KÖLTSÉGEKRE VONATKOZÓ JELENTÉS
            A. táblázat
            Támogatható intézkedések
            Egységek száma
            1. (a)
            2. (a)
            Tényleges költségek alapján történő finanszírozás
            Egyszerűsített támogatási formákon keresztüli finanszírozás
            Igényelt tényleges összköltség (c)
            Egységköltség/egyösszegű kifizetés/átalányösszeg
            (100 %)
            Igényelt összeg (b)
            Mintavétel
            Mintavétel összesen
            Vizsgálatok
            Vizsgálatok összesen
            Vakcinázás
            Vakcinázás összesen
            Kártalanítás
            Kártalanítás összesen
            Egyéb támogatható intézkedések
            Egyéb támogatható intézkedések összesen
            Összesen
            3
            4
            TELJES IGÉNYELT ÖSSZEG (c)
            (a) Minden egyes támogatható intézkedésre vonatkozóan töltse ki vagy az 1., vagy 2. oszlopot, a finanszírozási határozatban meghatározott társfinanszírozási módszernek megfelelően.
            (b) A megállapított egységköltség/egyösszegű kifizetés/átalány 100 %-ban, az egységek számával szorozva.
            (c) A 3. és 4. mező összege
         
         
            
         Szövege kép
         
            B. táblázat (a)
            A kártalanításra vonatkozó kiegészítő információk (b)
            Állatfaj
            Kiirtott víziállatok (c)
            A kiirtott állatok száma/tömege
            Az állatok után nyújtott kártalanítás teljes össze
            Kármentésként kapott összeg
            Összesen
            (a) Csak abban az esetben kell kitölteni, ha a támogatható költségek a levágott vagy leselejtezett/elpusztított állatok vagy termékek tulajdonosainak kártalanítás céljából kifizetett összegeket is tartalmaznak.
            (b) Az adatokat nemzeti valutában kell megadni, áfa nélkül.
            (c) Elpusztított (D) vagy emberi fogyasztásra küldött (HC).
            C. Az éves jelentéshez csatolt aláírt nyilatkozat
            Tagállam:
            Program:
            A végrehajtás éve:
            Igazoljuk, hogy:
            — a bejelentett tevékenységek ténylegesen végrehajtásra kerültek és a bejelentett kiadások ténylegesen felmerültek, pontosan kerültek elszámolásra, valamint a jóváhagyott program keretében támogatásra jogosultak,
            — a tevékenységekkel és kiadásokkal kapcsolatos valamennyi igazoló dokumentum rendelkezésre áll ellenőrzés céljára, különösen az állatok után járó kártalanítás igazolására,
            — a program a vonatkozó uniós jogszabályokkal – különösen a versenyjogi és közbeszerzési szabályokkal, valamint az állami támogatásokra vonatkozó szabályokkal – összhangban került végrehajtásra,
            — ehhez a programhoz más uniós hozzájárulást nem igényeltünk, és a program keretében végzett tevékenységekből származó összes bevételt bejelentjük a Bizottságnak,
            — a szabálytalanságok megelőzése, felismerése és kiigazítása érdekében ellenőrzési eljárásokat alkalmazunk, különös tekintettel a tevékenységek száma helyességének és a bejelentett összegek pontosságának vizsgálatára.
            Dátum
            Az operatív igazgató neve és aláírása